# data[].attributes.attachment_caption
Progressiv avspenning (inspirert av Edmund Jacobsen). 

# data[].attributes.body
Vi tar noen avspenningsøvelser før vi går i gang med de ulike emnene her i padlet. Du kan lese mer om Edmund Jacobsen her: Jacobson's Progressive Relaxation Procedure (healing-journeys-energy.com)

# data[].attributes.headline
Utskrivelse fra Dikemark - hva skjer nå?

# data[].attributes.subject
Utskrivelse fra Dikemark - hva skjer nå?

# data[].attributes.body
Du deltar på denne psykoedukative undervisningen fordi du er innlagt på Dikemark psykiatriske sykehus i forbindelse med psykosebehandling. Det nærmer seg slutten av ditt opphold på sykehuset og du skal snart skrives ut. Denne padleten handler om hva som bør være på plass før utskrivelsen for å sikre at overgangen fra innleggelse til utskrivelse oppleves trygg for deg som er pasient. Overlege og sosionom på sykehuset har ansvar for å holde den psykoedukative undervisningen og vil lose deg gjennom de ulike emnene.

Nyttig lenke:
Privatperson - nav.no

# data[].attributes.body
Å ha en trygg base er viktig for oss alle, men når du befinner deg i en sårbar fase i livet så er det ekstra viktig å ha en trygg ramme rundt deg. For å ha en trygg base må noen nødvendige ting på plass:
- Du må ha et tilfredsstillende sted å bo. Et hjem som er rent, sikkert og trygt.
- Du må ha møbler som gjør hverdagen funksjonell. Møbler som seng, klesskap, sofa, og hvitevarer.

Du kan søke om etablererstøtte via Nav i form av økonomisk sosialhjelp. Du finner en informativ side om sosialhjelp her: Økonomisk sosialhjelp (nav.no)
Du kan søke for å få dekket depositum, husleie, og strømutgifter.
Du kan søke om kommunal bolig og bostøtte. Bostøtte er en støtteordning for deg med høye boutgifter og lav inntekt. Mer informasjon om bostøtte her: Bostøtte - Husbanken
Mer informasjon om kommunal bolig og søknad her: Søke kommunal bolig - Kommunal bolig - Oslo kommune
Mer informasjon om kommunal bolig og bostøtte i Oslo kommune her: Kommunal bolig - Bolig - Oslo kommune
Kommunen kan tilby tilrettelagte omsorgsboliger til dem som trenger ekstra oppfølging. Du finner mer informasjon her: Omsorgsbolig - Bolig - Oslo kommune
Du kan søke om hjemmesykepleie og praktisk bistand via Oslo kommune. Dere finner mer informasjon her: Hjemmesykepleie og praktisk bistand - Hjemmetjenester - Oslo kommune

# data[].attributes.body
Det er viktig for den psykiske helsen å ha noe meningsfylt å fylle hverdagen med. Det kan være skole, jobb, frivillig arbeid, kurs, trening eller andre sysler.
Dette kan gi nødvendig struktur i hverdagen. Likevel er det viktig at aktivitetsnivået tilrettelegges din helsesituasjon slik at du unngår for mye stress. Kanskje er det nødvendig med en ansvarsgruppe som kan møtes med deg for å planlegge hvordan du best mulig kan fungere i hverdagen igjen. For overgangen fra innleggelse til utskrivelse kan være sårbar.

Nyttige lenker når det gjelder informasjon om tilrettelegging:
Tilrettelegging av arbeidet (arbeidstilsynet.no)
Tilrettelegging - nav.no
Eksempel på en skole som tilbyr tilrettelegging: Tilrettelegging - NTNU

# data[].attributes.body
En støttekontakt kan være en god løsning om du har lett for å isolere deg. Med en støttekontakt kan du ha med deg støtte på ulike aktiviteter som trening, tur, cafebesøk, kino, reise og lignende. Hensikten er at du skal få støtte på veien til å bli mer selvhjulpen. Det kan bidra til at du får en mer meningsfull hverdag og at du ikke isolerer deg så mye.
Du finner mer informasjon her: Støttekontakt - Nedsatt funksjonsevne - Oslo kommune

# data[].attributes.body
Det finnes ulike ytelser du kan søke om via Nav om du har helseproblemer som gjør at du ikke kan jobbe akkurat nå.
Her får du en oversikt over de mest vanlige ytelsene og linker som gir deg mer informasjon:
1. Sykepenger: Sykmelding og sykepenger - nav.no
2. Arbeidsavklaringspenger: Arbeidsavklaringspenger (AAP) - nav.no
3. Økonomisk sosialhjelp: Økonomisk sosialhjelp (nav.no)
4. Uføretrygd: Uføretrygd - nav.no
5. Tiltakspenger om du er frisk nok til å delta på tiltak: Tiltakspenger - nav.no

Er du student og mottar støtte fra Lånekassen er det andre muligheter via Lånekassen:
Nedsatt funksjonsevne (lanekassen.no)
Har du nedsatt funksjonsevne som student kan du søke om tilleggsstipend om du ikke kan jobbe ved siden av studiene. Du kan også søke om stipend og lån om sommeren om du ikke kan jobbe ved siden av studiene.

# data[].attributes.body
Det er helt vanlig at Dikemark innkaller til samarbeidsmøter for å planlegge din utskrivelse. En vanlig samarbeidspartner er Nav. Veileder i Nav kan kalles  inn til møte for å snakke om tiltak etter utskrivelse og aktuelle ytelser. For at møtet med Nav skal bli lettere for deg skal du få noen tips til hva du kan gjøre i forkant:

1. Forbered deg på møte med Nav. Vet du hva møtet skal handle om?
2. Forbered gjerne noen spørsmål i forkant om det er noe du lurer på.
3. Ta med noe å skrive på og med. Da kan du notere viktig informasjon som du kan lese på nytt etter møtet.
4. Si ifra om det er noe du ikke forstår.
5. Har du fått vedtak du ikke forstår? Ta med brevet i samtalen så kan vi gå gjennom det sammen.

# data[].attributes.body
Fysisk aktivitet forebygger og forbedrer helseplager, og er viktig for å ha overskudd i hverdagen.
For voksne er det anbefalt å trene minst 30 minutter hver dag.
Les mer hos Helsedirektoratet: 12. Fysisk aktiv i minst 30 minutter hver dag - Helsedirektoratet

Som ytelsesmottager kan det være mulighet for å søke om medlemsskap hos Aktiv på dagtid.
Du kan lese mer her: Aktiv på dagtid Oslo - Treningstilbud på dagtid i Oslo: Aktiv på dagtid. (aktivdagtidoslo.no)

# data[].attributes.body
Individuell plan. Lovhjemmel finner du her: § 2-5 Rett til individuell plan - Helsedirektoratet

En IP er en plan som lages i samråd med deg som er pasient og hjelpesystemet. Planen skal bestå av dine mål og delmål. En IP kan være noe du har rett til, men det er frivillig. Hensikten med en IP er å sikre at du får den hjelpen du trenger, sørge for at de ulike tjenestene som er involvert samarbeider godt og at avtaler blir fulgt.